
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«27» красавіка 2026 г.
	№ 53
	                              г. Масква


Аб маркіроўцы асобных відаў растваральных і (або) заварных напіткаў сродкамі ідэнтыфікацыі
У адпаведнасці з пунктам 4 артыкула 7 Пагаднення аб маркіроўцы тавараў сродкамі ідэнтыфікацыі ў Еўразійскім эканамічным саюзе ад 2 лютага 2018 года Савет Еўразійскай эканамічнай камісіі вырашыў:
1. Дзяржавы – члены Еўразійскага эканамічнага саюза (далей – дзяржавы-члены) самастойна вызначаюць дату ўвядзення і парадак маркіроўкі сродкамі ідэнтыфікацыі (далей – маркіроўка) асобных відаў растваральных і (або) заварных напіткаў у спажывецкай упакоўцы на сваёй тэрыторыі ў адпаведнасці з гэтым Рашэннем і паведамляюць Еўразійскай эканамічнай камісіі (далей – Камісія) аб такой даце не пазней чым за 6 месяцаў да яе надыходу. Пры гэтым забарона на абарот немаркіраванай харчовай прадукцыі не можа быць уведзена раней за тэрміны, указаныя ў пераліку тавараў, якія падлягаюць маркіроўцы сродкамі ідэнтыфікацыі, зацверджаным гэтым Рашэннем (далей – пералік).
2. Устанавіць, што:
маркіроўцы падлягаюць тавары, уключаныя ў пералік;
маркіроўка тавараў ажыццяўляецца сродкамі ідэнтыфікацыі, якія адпавядаюць характарыстыкам, зацверджаным гэтым Рашэннем;
неабходнасць маркіроўкі астаткаў тавараў, уключаных у пералік, і тэрміны знаходжання ў абароце немаркіраваных тавараў вызначаюцца заканадаўствам дзяржавы-члена;
дзяржавы-члены з мэтай забеспячэння функцыянавання інфармацыйнай сістэмы маркіроўкі тавараў вызначаюць нацыянальных аператараў (адміністратараў) нацыянальных кампанентаў інфармацыйнай сістэмы маркіроўкі тавараў;
узаемадзеянне дзяржаў-членаў ажыццяўляецца ў парадку, прадугледжаным базавай тэхналагічнай арганізацыйнай мадэллю сістэмы маркіроўкі тавараў сродкамі ідэнтыфікацыі ў Еўразійскім эканамічным саюзе, зацверджанай Рашэннем Савета Еўразійскай эканамічнай камісіі ад 5 сакавіка 2021 г. № 19;
дзяржавы-члены пры ўвядзенні маркіроўкі на сваёй тэрыторыі ў адпаведнасці з гэтым Рашэннем забяспечваюць крыптаграфічную ахову сродкаў ідэнтыфікацыі ў адпаведнасці з Рашэннем Савета Еўразійскай эканамічнай камісіі ад 23 красавіка 2021 г. № 41 «Аб адзіных механізмах крыптаграфічнай аховы пры маркіроўцы тавараў сродкамі ідэнтыфікацыі ў Еўразійскім эканамічным саюзе».
3. Зацвердзіць прыкладзеныя:
пералік тавараў, якія падлягаюць маркіроўцы сродкамі ідэнтыфікацыі;
характарыстыкі сродку ідэнтыфікацыі тавару, патрабаванні да складу і структуры інфармацыі, якая ўтрымліваецца ў сродку ідэнтыфікацыі тавару, парадак генерацыі і нанясення такога сродку ідэнтыфікацыі;
патрабаванні да фармату, складу і структуры звестак аб маркіраваных таварах, якія перадаюцца паміж кампетэнтнымі (упаўнаважанымі) органамі дзяржаў – членаў Еўразійскага эканамічнага саюза і паміж кампетэнтнымі (упаўнаважанымі) органамі дзяржаў-членаў і Еўразійскай эканамічнай камісіяй, а таксама тэрмінаў перадачы такіх звестак;
мінімальны склад звестак аб маркіраваным тавары, якія ўтрымліваюцца ў інфармацыйнай сістэме маркіроўкі тавараў, доступ да якіх прадастаўляецца спажыўцам і іншым зацікаўленым асобам, у тым ліку пры дапамозе інфармацыйных сэрвісаў у складзе нацыянальных кампанентаў і інтэграцыйнага кампанента інфармацыйнай сістэмы маркіроўкі тавараў.
4. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.


Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


Н. Пяткевіч
	


 С. Жумангарын
	     

 Д. Амангельдыеў
	 А. Авярчук




	
	ЗАЦВЕРДЖАНЫ
Рашэннем Савета
Еўразійскай эканамічнай камісіі
ад 27 красавіка 2026 г. № 53


ПЕРАЛІК
тавараў, якія падлягаюць маркіроўцы сродкамі ідэнтыфікацыі*
	Код ТН ЗЭД ЕАЭС
	Найменне тавару
	Тэрмін увядзення забароны на ўвод у абарот немаркіраваных тавараў
	Заўвага

	з 1805 00 000 0,
з 1806 10,
з 1806 90 700 0,
з 2106 90 980 8
	Какава-парашок; гатовыя вырабы, якія ўтрымліваюць какаву і прызначаны для прыгатавання напіткаў; араматычныя парашкі для прыгатавання напіткаў, якія імітуюць смак і (або) водар какавы
	1 снежня 2025 г.
	акрамя тавараў, маса нета якіх складае 20 грамаў і менш

	0902,
0903 00 000 0,
1211 20 000 0,
1211 90 860 8,
2101 20,
з 2106 90 980 8
	Чай, матэ (парагвайскі чай) (далей – чай); экстракты, эсэнцыі і канцэнтраты чаю і гатовыя прадукты на іх аснове або на аснове чаю;
харчовыя прадукты для прыгатавання напіткаў, вырабленыя з расліннай сыравіны з магчымым дабаўленнем чаю і іншых кампанентаў
	1 красавіка 2026 г.
	акрамя тавараў, маса нета якіх складае 3 грамы і менш**

	0901,
2101 11,
2101 12,
2101 30
	Кава; экстракты, эсэнцыі і канцэнтраты кавы і гатовыя прадукты на іх аснове або на аснове кавы;
абсмажаная цыкорыя і іншыя абсмажаныя заменнікі кавы і экстракты, эсэнцыі і канцэнтраты з іх
	1 чэрвеня 2026 г.
	акрамя тавараў, маса нета якіх складае 20 грамаў і менш (выключэнне не распаўсюджваецца на тавары ў дрып-пакетах)


 
______________________________
* Для мэт прымянення гэтага пераліку трэба кіравацца як кодам ТН ЗЭД ЕАЭС, так і найменнем тавару.
Дзяржава – член Еўразійскага эканамічнага саюза самастойна вызначае неабходнасць маркіроўкі сродкамі ідэнтыфікацыі тавару з гэтага пераліку на яго тэрыторыі.
** Пры аб’яднанні некалькіх тавараў масай 3 грамы і менш у спажывецкую ўпакоўку такая ўпакоўка падлягае маркіроўцы сродкамі ідэнтыфікацыі.


__________________
	
	ЗАЦВЕРДЖАНЫ
Рашэннем Савета
Еўразійскай эканамічнай камісіі
ад 27 красавіка 2026 г. № 53



ХАРАКТАРЫСТЫКІ
сродку ідэнтыфікацыі тавару, патрабаванні да складу і структуры інфармацыі, якая ўтрымліваецца ў сродку ідэнтыфікацыі тавару, парадак генерацыі і нанясення такога сродку ідэнтыфікацыі
1. Гэты дакумент распрацаваны ў адпаведнасці з падпунктам «а» пункта 1 артыкула 5 Пагаднення аб маркіроўцы тавараў сродкамі ідэнтыфікацыі ў Еўразійскім эканамічным саюзе ад 2 лютага 2018 года.
2. Для маркіроўкі асобных відаў растваральных і (або) заварных напіткаў у спажывецкай упакоўцы (далей – тавары), указаных у пераліку тавараў, якія падлягаюць маркіроўцы сродкамі ідэнтыфікацыі, зацверджаным Рашэннем Савета Еўразійскай эканамічнай камісіі ад 27 красавіка 2026 г. № 53, выкарыстоўваецца сродак ідэнтыфікацыі – унікальная паслядоўнасць сімвалаў, прадстаўленая ў выглядзе двухмернага штрыхавога кода ў фармаце Data Matrix GS1, прыдатнага для машыннага счытвання і сфарміраванага ў адпаведнасці з патрабаваннямі міжнароднага стандарту ІСО/МЭК 16022:2006 «Інфармацыйныя тэхналогіі. Тэхналогіі аўтаматычнай ідэнтыфікацыі і збору даных. Спецыфікацыя сімволікі штрыхавога кода Data Matrix» (ISO/IEC 16022:2006 «Information technology – Automatic identification and data capture techniques – Data Matrix bar code symbology specification») або ідэнтычнага яму нацыянальнага стандарту дзяржавы – члена Еўразійскага эканамічнага саюза (далей – дзяржава-член). Пры пераўтварэнні кода маркіроўкі ў сродак ідэнтыфікацыі павінна прымяняцца сімволіка ЕСС 200 з выкарыстаннем знака FNC1 як прыкметы адпаведнасці даных тыпавому фармату ідэнтыфікатараў прымянення (AI) GS1.
3. Сродак ідэнтыфікацыі ўключае ў сябе наступныя даныя:
першая група даных (ідэнтыфікатар прымянення (01)) – глабальны ідэнтыфікацыйны нумар гандлёвай адзінкі (GTIN), які складаецца з 14 лічбавых сімвалаў;
другая група даных (ідэнтыфікатар прымянення (21)) – індывідуальны серыйны нумар тавару (упакоўкі тавару), які складаецца з 13 сімвалаў (лічбаў, малых і вялікіх літар лацінскага алфавіта, а таксама спецыяльных сімвалаў (! ” % & ‘  * + - . / _ , : ; = < > ?)). У якасці першага сімвала ўказваецца ідэнтыфікатар дзяржавы-члена, у якой гэты код быў эмітаваны (1 або А (а) – Рэспубліка Арменія, 2 або В (b) – Рэспубліка Беларусь, 3 або С (с) – Рэспубліка Казахстан, 4 або D (d) – Кыргызская Рэспубліка, 5 або E (е) – Расійская Федэрацыя). У якасці завяршальнага сімвала для гэтай групы выкарыстоўваецца спецыяльны сімвал-раздзяляльнік, які мае код 29 у табліцы сімвалаў ASCII;
трэцяя група даных (ідэнтыфікатар прымянення (91)) – ключ праверкі, якая складаецца з 4 сімвалаў (лічбаў, малых і вялікіх літар лацінскага алфавіта). У якасці завяршальнага сімвала для гэтай групы выкарыстоўваецца спецыяльны сімвал-раздзяляльнік, які мае код 29 у табліцы сімвалаў ASCII;
чацвёртая група даных (ідэнтыфікатар прымянення (92)) – код праверкі, які складаецца з 44 сімвалаў (лічбаў, малых і вялікіх літар лацінскага алфавіта, а таксама спецыяльных сімвалаў).
Трэцяя і чацвёртая групы даных выкарыстоўваюцца ў адпаведнасці з падпунктамі «а» і «б» пункта 1 Рашэння Савета Еўразійскай эканамічнай камісіі ад 23 красавіка 2021 г. № 41 «Аб адзіных механізмах крыптаграфічнай аховы пры маркіроўцы тавараў сродкамі ідэнтыфікацыі ў Еўразійскім эканамічным саюзе» (далей – Рашэнне Савета Камісіі ад 23 красавіка 2021 г. № 41).
У выпадку адсутнасці ва ўдзельніка абароту тавараў магчымасці нанясення сродку ідэнтыфікацыі, які ўтрымлівае чатыры групы даных, у сувязі з памерамі спажывецкай упакоўкі, якія не дазваляюць размясціць сімвал Data Matrix памерам і якасцю, якія адпавядаюць патрабаванням міжнароднага стандарту або ідэнтычнага яму нацыянальнага стандарту дзяржавы-члена, указаных у пункце 2 гэтага дакумента, такі ўдзельнік абароту мае права прымяняць сродак ідэнтыфікацыі, які ўключае тры групы даных.
У гэтым выпадку трэцяя група даных (ідэнтыфікатар прымянення (93)) утрымлівае код праверкі, які складаецца з 4 сімвалаў (лічбаў, малых і вялікіх літар лацінскага алфавіта, а таксама спецыяльных сімвалаў) і выкарыстоўваецца ў адпаведнасці з падпунктам «в» пунктам 1 Рашэння Савета Камісіі ад 23 красавіка 2021 г. № 41.
Рашэнне аб прымяненні сродку ідэнтыфікацыі, які ўтрымлівае чатыры або тры групы даных, прымаецца ўдзельнікам абароту тавараў самастойна, з улікам палажэнняў гэтага пункта.
4. Сродкі ідэнтыфікацыі тавараў фарміруюцца эмітэнтамі сродкаў ідэнтыфікацыі дзяржаў-членаў або ўдзельнікамі абароту тавараў.
5. Тавары маркіруюцца шляхам нанясення сродку ідэнтыфікацыі, або матэрыяльнага носьбіта, які ўтрымлівае сродак ідэнтыфікацыі, на спажывецкую ўпакоўку спосабам, які не дапускае аддзялення сродку ідэнтыфікацыі без яго пашкоджанняў.
6. Пры камплектацыі маркіраваных тавараў у групавую ўпакоўку на такую ўпакоўку можа наносіцца сродак ідэнтыфікацыі, або матэрыяльны носьбіт, які ўтрымлівае сродак ідэнтыфікацыі, з агрэгіраваннем сродкаў ідэнтыфікацыі тавараў, змешчаных у такую ўпакоўку.
7. Пры камплектацыі маркіраваных тавараў у транспартную ўпакоўку на такую транспартную ўпакоўку можа наносіцца сродак ідэнтыфікацыі транспартнай упакоўкі, які ўтрымлівае код ідэнтыфікацыі транспартнай упакоўкі, з агрэгіраваннем сродкаў ідэнтыфікацыі тавараў, змешчаных у такую ўпакоўку.
Фарміраванне сродку ідэнтыфікацыі транспартнай упакоўкі і маркіроўка транспартнай упакоўкі ажыццяўляюцца ў адпаведнасці з міжнароднымі стандартамі GS1. Пры маркіроўцы транспартнай упакоўкі склад неабавязковых інфармацыйных палёў, якія наносяцца на транспартную ўпакоўку, вызначаецца ўдзельнікам абароту тавараў, які ажыццяўляе камплектацыю тавараў у транспартную ўпакоўку.

________________
	
	ЗАЦВЕРДЖАНЫ
Рашэннем Савета
Еўразійскай эканамічнай камісіі
ад 27 красавіка 2026 г. № 53



ПАТРАБАВАННІ
да фармату, складу і структуры звестак аб маркіраваных таварах, якія перадаюцца паміж кампетэнтнымі (упаўнаважанымі) органамі дзяржаў – членаў Еўразійскага эканамічнага саюза і паміж кампетэнтнымі (упаўнаважанымі) органамі дзяржаў-членаў і Еўразійскай эканамічнай камісіяй, а таксама тэрмінаў 
перадачы такіх звестак
1. Пры ажыццяўленні інфармацыйнага ўзаемадзеяння паміж нацыянальнымі аператарамі (адміністратарамі) нацыянальных кампанентаў інфармацыйнай сістэмы маркіроўкі тавараў (далей – аператары) перадаюцца звесткі аб маркіраваных асобных відах растваральных і (або) заварных напіткаў у спажывецкай упакоўцы, уключаных у пералік тавараў, якія падлягаюць маркіроўцы сродкамі ідэнтыфікацыі, зацверджаны Рашэннем Савета Еўразійскай эканамічнай камісіі ад 27 красавіка 2026 г. № 53 (далей адпаведна – тавары, пералік), і іх сродках ідэнтыфікацыі (далей – звесткі) у XML-фармаце ў адпаведнасці з наступнымі стандартамі:
«Extensible Markup Language (XML) 1.0 (Fifth Edition)» (апублікаваны ў інфармацыйна-тэлекамунікацыйнай сетцы «Інтэрнэт» па адрасе http://www.w3.org/TR/REC-xml);
«Namespaces in XML 1.0 (Third Edition)» (апублікаваны ў інфармацыйна-тэлекамунікацыйнай сетцы «Інтэрнэт» па адрасе http://www.w3.org/TR/REC-xml-names);
«XML Schema Part 1: Structures Second Edition» і «XML Schema Part 2: Datatypes Second Edition» (апублікаваны ў інфармацыйна-тэлекамунікацыйнай сетцы «Інтэрнэт» па адрасах http://www.w3.org/TR/xmlschema-1/ і http://www.w3.org/TR/xmlschema-2/).
2. Патрабаванні да фармату, складу і структуры звестак прыведзены ў табліцах 1–4, 7–8, 11–12 дадатку да базавай тэхналагічнай арганізацыйнай мадэлі сістэмы маркіроўкі тавараў сродкамі ідэнтыфікацыі ў Еўразійскім эканамічным саюзе, зацверджанай Рашэннем Савета Еўразійскай эканамічнай камісіі ад 5 сакавіка 2021 г. № 19 (далей адпаведна – базавая мадэль), і ў табліцах 1–4 гэтых Патрабаванняў.
3. Фарміраванне палёў (граф) табліц 1–4 гэтых Патрабаванняў, а таксама прымяненне абазначэнняў для ўказання множнасці элементаў ажыццяўляецца ў адпаведнасці з пунктамі 3 і 4 дадатку да базавай мадэлі.
4. Звесткі перадаюцца ў рэжыме рэальнага часу з улікам палажэнняў базавай мадэлі.

Табліца 1
Пералік звестак аб характарыстыках тавару
	Нумар
	Найменне
	Апісанне
	Заўвага
	Мн.

	1
	Функцыянальнае найменне тавару (від тавару)
	функцыянальнае найменне адзінкі тавару
	агульнае апісанне тавару (найменне тыпу прадукцыі, да якой належыць тавар, напрыклад, чай чорны, чай зялёны, кава смажаная ў зернях, кава парашковая і г.д.)
	1

	2
	Найменне тавару на этыкетцы
	 
	фарміруецца ў свабоднай форме
	1

	3
	Таварны знак (брэнд)
	звесткі аб таварным знаку (брэндзе, гандлёвай марцы)
	абазначэнне, якое выкарыстоўваецца ў пазіцыянаванні тавараў канкрэтнага вытворцы на мэтавым рынку.
Пры адсутнасці ўказваецца «адсутнічае»
	1

	4
	Маса нета або аб’ём тавару
	маса нета тавару ў спажывецкай упакоўцы або яго аб’ём з указаннем адзінкі вымярэння (г, кг, мл, л)
	 
	1

	5
	Адзнака ўтрымання генетычна мадыфікаваных арганізмаў (ГМА)
	прыкмета наяўнасці ў складзе прадукцыі кампанентаў, атрыманых з прымяненнем генна-мадыфікаваных арганізмаў (ГМА)
	прыкмета прымае значэнне:
«так» – прадукцыя ўтрымлівае ГМА;
«не» – у астатніх выпадках
	1

	6
	Прыкмета прадукцыі дзіцячага харчавання
	прыкмета прыналежнасці тавару да дзіцячага харчавання
	прыкмета прымае значэнне:
«так» – дзіцячае харчаванне;
«не» – у астатніх выпадках
	1

	7
	Састаў тавару
	апісанне якаснага саставу тавару
	фарміруецца ў свабоднай форме
	1

	8
	Прыкмета наяўнасці патрабаванняў да ўказання харчовай каштоўнасці
	 
	прыкмета прымае значэнне:
«так» – ёсць нарматыўныя патрабаванні (тэхнічныя рэгламенты і іншыя нарматыўныя дакументы), якія ўстанаўліваюць абавязковыя патрабаванні да ўказання інфармацыі аб харчовай каштоўнасці на ўпакоўцы;
«не» – у астатніх выпадках
	1

	9
	Адзінка вымярэння бялкоў, тлушчаў, вугляводаў
	адзінка вымярэння бялкоў, тлушчаў і вугляводаў у адпаведнасці з інфармацыяй на спажывецкай упакоўцы
	указваецца адно са значэнняў:
«г/100 г»;
«г/100 мл»;
«г/порцыя»
	1

	10
	Бялкі
	колькасць бялкоў
	запаўняецца ў адпаведнасці з інфармацыяй на спажывецкай упакоўцы з указаннем тыпу («Дакладнае значэнне», «Ад», «Да»).
Пры адсутнасці гэтай характарыстыкі ўказваецца значэнне «0»
	1..3

	11
	Тлушчы
	колькасць тлушчаў
	запаўняецца ў адпаведнасці з інфармацыяй на спажывецкай упакоўцы з указаннем тыпу («Дакладнае значэнне», «Ад», «Да»).
Пры адсутнасці гэтай характарыстыкі ўказваецца значэнне «0»
	1..3

	12
	Вугляводы
	колькасць вугляводаў
	запаўняецца ў адпаведнасці з інфармацыяй на спажывецкай упакоўцы з указаннем тыпу («Дакладнае значэнне», «Ад», «Да»).
Пры адсутнасці гэтай характарыстыкі ўказваецца значэнне «0»
	1..3

	13
	Адзінка вымярэння энергетычнай каштоўнасці, ккал
	адзінка вымярэння энергетычнай каштоўнасці ў кілакалорыях у адпаведнасці з інфармацыяй на спажывецкай упакоўцы
	указваецца адно са значэнняў:
«ккал/100 г»;
«ккал/100 мл»;
«ккал/порцыя»
	1

	14
	Энергетычная каштоўнасць, ккал
	 
	запаўняецца ў адпаведнасці з інфармацыяй на спажывецкай упакоўцы з указаннем тыпу («Дакладнае значэнне», «Ад», «Да»).
Пры адсутнасці гэтай характарыстыкі ўказваецца значэнне «0»
	1..3

	15
	Адзінка вымярэння энергетычнай каштоўнасці, кДж
	адзінка вымярэння энергетычнай каштоўнасці ў кіладжоўлях у адпаведнасці з інфармацыяй на спажывецкай упакоўцы
	указваецца адно са значэнняў:
«кДж/100 г»;
«кДж/100 мл»;
«кДж/порцыя»
	0..1

	16
	Энергетычная каштоўнасць, кДж
	 
	запаўняецца ў адпаведнасці з інфармацыяй на спажывецкай упакоўцы з указаннем тыпу («Дакладнае значэнне», «Ад», «Да»).
Пры адсутнасці гэтай характарыстыкі ўказваецца значэнне «0»
	0..3

	17
	Тып упакоўкі
	апісанне тыпу спажывецкай упакоўкі, сфарміраванае на аснове выкарыстання найменняў тыпаў упаковак, гарманізаваных са стандартамі GS1 
	 
	1

	18
	Матэрыял упакоўкі
	апісанне матэрыялаў спажывецкай упакоўкі, сфарміраванае з выкарыстаннем найменняў матэрыялаў упаковак, гарманізаваных са стандартамі GS1 
	 
	1

	19
	Колькасць спажывецкіх упаковак у групавой упакоўцы
	 
	элемент абавязковы для тавараў у групавой упакоўцы
	0..1

	20
	Умовы захоўвання
	 
	указваюцца ўмовы захоўвання, пры якіх тавар захоўвае свае якасці
	1

	21
	Выява тавару
	фатаграфічная выява тавару
	элемент утрымлівае фатаграфічную выяву тавару
	0..*

	22
	Смак
	звесткі аб смакавых уласцівасцях (дабаўках), якія вылучаюць тавар 
	пры адсутнасці ўказваецца «без смакавых дабавак»
	1

	23
	Адзінка вымярэння вітамінаў і мінеральных рэчываў
	 
	указваецца адно са значэнняў:
«мг/100 г»;
«мг/100 мл»;
«мкг/100 г»;
«мкг/100 мл»;
«мг і мкг/100 г»;
«мг і мкг/100 мл»
	0..1

	24
	Вітаміны і мінеральныя рэчывы, мг
	лікавае значэнне ў міліграмах для наступных вітамінаў і мінеральных рэчываў:
«Біяцін»;
«Вітамін B6»;
«Вітамін С»;
«Вітамін E»;
«Жалеза»;
«Калій»;
«Кальцый»;
«Магній»;
«Ніяцын»;
«Пантатэнавая кіслата»;
«Рыбафлавін»;
«Селен»;
«Тыямін»;
«Фосфар»;
«Цынк»
	элемент абавязковы, калі ўказана адна з наступных адзінак вымярэння вітамінаў і мінеральных рэчываў:
«мг/100 г»;
«мг/100 мл»;
«мг і мкг/100 г»;
«мг і мкг/100 мл»
	0..*

	25
	Вітаміны і мінеральныя рэчывы, мкг
	лікавае значэнне
ў мікраграмах для наступных вітамінаў і мінеральных рэчываў:
«Вітамін А»;
«Вітамін B12»;
«Вітамін D»;
«Ёд»;
«Фалацын»
	элемент абавязковы, калі ўказана адна з наступных адзінак вымярэння вітамінаў і мінеральных рэчываў:
«мкг/100 г»;
«мкг/100 мл»;
«мг і мкг/100 г»;
«мг і мкг/100 мл»
	0.. *

	26
	Памер ліста
	звесткі аб памеры чайнага ліста
	указваецца адно з наступных значэнняў:
«буйны»;
«сярэдні»;
«дробны»
	0..1

	27
	Спосаб (від) апрацоўкі або вытворчасці
	звесткі аб спосабе і відзе апрацоўкі чайнага ліста
	 
	0..1


 


Табліца 2
Пералік звестак аб адзінцы тавару
	Нумар
	Найменне элемента
	Апісанне элемента
	Заўвага
	Мн.

	1
	Цана адзінкі тавару з улікам ПДВ*
	звесткі аб цане тавару з улікам ПДВ
	звесткі ўказваюцца ў валюце дзяржавы-члена імпарцёра
	0..1

	2
	ПДВ адзінкі тавару*
	сума ПДВ адзінкі тавару
	указваюцца звесткі аб суме ПДВ у валюце дзяржавы-члена імпарцёра па кожнай адзінцы тавару, якая падлягае выплаце ў дзяржаве-члене імпарцёра
	0..1

	3
	Дата вытворчасці
	звесткі аб даце вытворчасці
	 
	1

	4
	Дата сканчэння тэрміну годнасці
	звесткі аб даце сканчэння тэрміну годнасці
	 
	1


 
______________________________
* Звесткі перадаюцца экспарцёрам на добраахвотнай аснове ў рамках дагаворных адносін з імпарцёрам і пры наяўнасці тэхнічных магчымасцей нацыянальнага аператара (адміністратара) дзяржавы – члена Еўразійскага эканамічнага саюза (далей – дзяржава-член), у якой зарэгістраваны экспарцёр. У выпадку перадачы звестак павінны быць запоўнены абодва элементы, указаныя ў пунктах 1 і 2 табліцы 2.


Табліца 3
Пералік ідэнтыфікатараў прымянення (AI), якія выкарыстоўваюцца пры маркіроўцы тавараў, указаных у пераліку
	Код AI
	Поўнае найменне AI
	Фармат элементнага радка
	Апісанне
	Заўвага

	00
	Серыйны код транспартнай упакоўкі (тары) – SSCC
(Serial Shipping Container Code)
	N2+N18
	поле даных утрымлівае нумар SSCC
	ідэнтыфікатар прымянення AI (00) паказвае, што лічбавае поле з 18 сімвалаў, якія ідуць непасрэдна за ім, утрымлівае серыйны код транспартнай упакоўкі (тары) (SSCC), які выкарыстоўваецца для маркіроўкі лагістычнай адзінкі

	01
	Глабальны ідэнтыфікацыйны нумар адзінкі тавару – GTIN
(Global Trade Item Number)
	N2+N14
	GTIN (Global Trade Item Number) – глабальны ідэнтыфікацыйны нумар разнавіднасці тавару аднаго наймення (артыкула) у сістэме адкрытых стандартаў GS1.
14-значны лічбавы ідэнтыфікатар
	ідэнтыфікатар прымянення AI (01) паказвае, што лічбавае поле з 14 сімвалаў, якія ідуць непасрэдна за ім, утрымлівае глабальны ідэнтыфікацыйны нумар адзінкі тавару (GTIN), які выкарыстоўваецца для ідэнтыфікацыі адзінкі тавару

	21
	Індывідуальны серыйны нумар
(Serial Number)
	N2+X..13
	серыйны нумар (Serial Number)
	ідэнтыфікатар прымянення AI (21) паказвае, што поле памерам 13 сімвалаў, якія ідуць непасрэдна за ім, утрымлівае індывідуальны серыйны нумар тавару. У спалучэнні з GTIN індывідуальны серыйны нумар з’яўляецца ўнікальным ідэнтыфікатарам кожнай адзінкі тавару. 
Тлумачэнне: для мэт ідэнтыфікацыі тавараў выкарыстоўваецца індывідуальны серыйны нумар тавару, які складаецца з 13 сімвалаў (лічбаў, малых і вялікіх літар лацінскага алфавіта, а таксама спецыяльных сімвалаў (! ‘ ‘  % & ‘  * + - . / _ , : ; = < > ?))

	91
	Ключ праверкі
	N2+X..4
	ідэнтыфікатар (індывідуальны парадкавы нумар) ключа праверкі
	прымяняецца ў адпаведнасці з заканадаўствам дзяржавы-члена і актамі, якія ўваходзяць у права Еўразійскага эканамічнага саюза

	92
	Код праверкі
	N2+X..44
	значэнне кода праверкі, які ствараецца з выкарыстаннем асіметрычных крыптаграфічных алгарытмаў
	прымяняецца ў адпаведнасці з заканадаўствам дзяржавы-члена і актамі, якія ўваходзяць у права Еўразійскага эканамічнага саюза

	93
	Код праверкі
	N2+X..4
	значэнне кода праверкі, які ствараецца з выкарыстаннем сіметрычных крыптаграфічных алгарытмаў
	прымяняецца ў адпаведнасці з заканадаўствам дзяржавы-члена і актамі, якія ўваходзяць у права Еўразійскага эканамічнага саюза


 


Табліца 4
Правілы фарміравання рэквізіту «Блок даных сродку ідэнтыфікацыі», якія выкарыстоўваюцца пры маркіроўцы тавараў, указаных у пераліку
	Від сродку ідэнтыфікацыі
	Правіла фарміравання рэквізіту «Блок даных сродку ідэнтыфікацыі»

	I. Правілы фарміравання рэквізіту «Блок даных сродку ідэнтыфікацыі» ў частцы сродку ідэнтыфікацыі, нанесенага на спажывецкую або групавую ўпакоўку

	301
	1. Мінімальная колькасць экзэмпляраў рэквізіту «Блок даных сродку ідэнтыфікацыі», якія ствараюцца: 3.
2. Патрабаванні да першага экзэмпляра рэквізіту «Блок даных сродку ідэнтыфікацыі»:
значэнне рэквізіту «Ідэнтыфікатар прымянення (AI)»: «01»;
значэнне рэквізіту «Сімвальнае значэнне блока інфармацыі»: рэквізіт павінен утрымліваць ідэнтыфікацыйны нумар тавару (GTIN).
3. Патрабаванні да другога экзэмпляра рэквізіту «Блок даных сродку ідэнтыфікацыі»:
значэнне рэквізіту «Ідэнтыфікатар прымянення (AI)»: «21»;
значэнне рэквізіту «Сімвальнае значэнне блока інфармацыі»: рэквізіт павінен утрымліваць індывідуальны серыйны нумар тавару (SN).
4. Патрабаванні да трэцяга экзэмпляра рэквізіту «Блок даных сродку ідэнтыфікацыі»:
значэнне рэквізіту «Ідэнтыфікатар прымянення (AI): «91» або «93»;
значэнне рэквізіту «Сімвальнае значэнне блока інфармацыі»: рэквізіт павінен утрымліваць ідэнтыфікатар ключа праверкі або значэнне кода праверкі (прымяняюцца ў адпаведнасці з заканадаўствам дзяржавы-члена і актамі, якія ўваходзяць у права Еўразійскага эканамічнага саюза).
5. Патрабаванні да чацвёртага экзэмпляра рэквізіту «Блок даных сродку ідэнтыфікацыі»:
значэнне рэквізіту «Ідэнтыфікатар прымянення (AI): «92»;
значэнне рэквізіту «Сімвальнае значэнне блока інфармацыі»: рэквізіт павінен утрымліваць значэнне кода праверкі (прымяняецца ў адпаведнасці з заканадаўствам дзяржавы-члена і актамі, якія ўваходзяць у права Еўразійскага эканамічнага саюза)

	II. Правілы фарміравання рэквізіту «Блок даных сродку ідэнтыфікацыі» ў частцы сродку ідэнтыфікацыі, нанесенага на транспартную ўпакоўку

	101
або 301
	1. Мінімальная колькасць экзэмпляраў рэквізіту «Блок даных сродку ідэнтыфікацыі», якія ствараюцца: 1.
2. Патрабаванні да экзэмпляра рэквізіту «Блок даных сродку ідэнтыфікацыі»:
Значэнне рэквізіту «Ідэнтыфікатар прымянення (AI)»: «00» або іншае значэнне рэквізіту ў адпаведнасці з міжнароднымі стандартамі GS1.
Значэнне рэквізіту «Сімвальнае значэнне блока інфармацыі»: рэквізіт павінен утрымліваць унікальны ідэнтыфікатар транспартнай упакоўкі (код ідэнтыфікацыі транспартнай упакоўкі можа ўтрымліваць ад 18 да 74 сімвалаў уключна і складацца з лічбаў (0–9), літараў лацінскага алфавіта (А–Z (а–z)) і спецыяльных сімвалаў (% & ‘  ‘ ‘  ( ) * + , - _ . / : ; < = > ? !))


 
	
	ЗАЦВЕРДЖАНЫ
Рашэннем Савета
Еўразійскай эканамічнай камісіі
ад 27 красавіка 2026 г. № 53


Мінімальны склад звестак аб маркіраваным тавары, якія ўтрымліваюцца ў інфармацыйнай сістэме маркіроўкі тавараў, доступ да якіх прадастаўляецца спажыўцам і іншым зацікаўленым асобам, у тым ліку пры дапамозе інфармацыйных сэрвісаў у складзе нацыянальных кампанентаў і інтэграцыйнага кампанента інфармацыйнай сістэмы маркіроўкі тавараў
1. Глабальны ідэнтыфікацыйны нумар гандлёвай адзінкі (GTIN).
2. Індывідуальны серыйны нумар тавару (SN).
3. Код адзінай Таварнай наменклатуры знешнеэканамічнай дзейнасці Еўразійскага эканамічнага саюза (10 знакаў) (далей – ТН ЗЭД ЕАЭС).
4. Функцыянальнае найменне тавару (від тавару).
5. Найменне тавару на этыкетцы.
6. Таварны знак (брэнд).
7. Звесткі аб тавары:
маса нета або аб’ём прадукцыі;
склад тавару;
прыкмета прадукцыі дзіцячага харчавання;
прыкмета ўтрымання генетычна мадыфікаваных арганізмаў (ГМА);
прыкмета наяўнасці патрабаванняў да ўказання харчовай каштоўнасці;
колькасць бялкоў, тлушчаў, вугляводаў («г/100 г», або «г/100 мл», або «г/порцыя»);
энергетычная каштоўнасць («ккал/100 г», або «ккал/100 мл», або «ккал/порцыя»);
тып упакоўкі;
матэрыял упакоўкі;
умовы захоўвання;
смак;
дата вытворчасці;
дата сканчэння тэрміну годнасці.
8. Звесткі аб дакуменце аб ацэнцы адпаведнасці тавару патрабаванням тэхнічных рэгламентаў Еўразійскага эканамічнага саюза або абавязковым патрабаванням, устаноўленым заканадаўствам дзяржавы – члена Еўразійскага эканамічнага саюза (від дакумента, нумар і дата дакумента).
9. Краіна паходжання тавару.
10. Інфармацыя аб суб’екце гаспадарання, які прадаставіў інфармацыю аб тавары, які маркіруецца (кароткае найменне юрыдычнай асобы, прозвішча, імя, імя па бацьку (пры наяўнасці) фізічнай асобы, зарэгістраванай у якасці індывідуальнага прадпрымальніка (далей – індывідуальны прадпрымальнік), ідэнтыфікацыйны код (нумар) (для Рэспублікі Арменія – уліковы нумар падаткаплацельшчыка (УНП), для Рэспублікі Беларусь – уліковы нумар плацельшчыка (УНП), для Рэспублікі Казахстан – індывідуальны ідэнтыфікацыйны нумар (ІІН) або бізнес-ідэнтыфікацыйны нумар (БІН), для Кыргызскай Рэспублікі – ідэнтыфікацыйны падатковы нумар (ІПН), для Расійскай Федэрацыі – ідэнтыфікацыйны нумар падаткаплацельшчыка (ІНП)), адрас месца знаходжання юрыдычнай асобы або індывідуальнага прадпрымальніка).
11. Інфармацыя аб вытворцы тавару (кароткае найменне юрыдычнай асобы, прозвішча, імя, імя па бацьку (пры наяўнасці) індывідуальнага прадпрымальніка) (запаўняецца для тавараў, вырабленых на тэрыторыях дзяржаў – членаў Еўразійскага эканамічнага саюза).

